*Par iepirkuma procedūras*

*“**Tramvaja sliežu ceļu pārbūve posmā no*

*Ausekļa ielas loka līdz Aspazijas bulvāra*

*un Radio ielas krustojumam, Rīgā”*

*(ID Nr.RS/2021/70) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā piegādātāja ir saņēmusi vēstuli ar lūgumu sniegt skaidrojumu par nolikumā ietvertajām prasībām.

*1.jautājums:*

*Lokālajā tāmē Nr. 3 pozīcijās no Nr.120 līdz Nr.125 norādīti veicamie cauruļvadu demontāžas darbi ar izrakšanu. Savukārt visas segumu atjaunošanas vietas ir attēlotas būvprojekta ģenerālplāna rasējumos. Saskaņā ar ģenerālplānā attēlotājām seguma atjaunošanas vietām, no mezgla UM-4 līdz izlaidei pilsētas kanālā (lapa UKT-2), nav paredzēta seguma atjaunošana esošā ūdensvada d100 demontāžas zonā (L ~145m).*

*Lūdzam Pasūtītāju apstiprināt, ka ūdensvada d100 demontāža šajā posmā tiešām paredzēta ar izrakšanu, kā arī apstiprināt, ka lokālajā tāmē Nr.1 ir iekļauti segumu atjaunošanas darbi zonā virs demontējamā ūdensvada.*

Atbilde:

Paskaidrojam, ka pieturvietā “Kronvalda bulvāris” virzienā uz centru, pirms pilsētas kanāla, visos gadījumos, kur paredzēta esošā ūdensvada demontāža zem sliežu ceļiem vai citiem segumiem, bet plāna rasējumos nav paredzēta sliežu ceļu pārbūve vai segumu atjaunošana, demontētā ūdensvada caurules aizpildīt ar jēljavu. Pārējos gadījumos – saskaņā ar projektā paredzēto metodi.

Papildus informēja, ka nolikumā tiks veikti grozījumi. Lūdzam sekot informācijai tīmekļa vietnēs [www.eis.gov.lv](http://www.eis.gov.lv) un [www.rigassatiksme.lv](http://www.rigassatiksme.lv).

*2.jautājums:*

*Lokālajā tāmē Nr. 3 pozīcijā Nr. 78 “Apvalkcaurules PE DN/OD400 PN10 montāža, L=9.7 m, L=4 m, L=3.7 m, caurulei DN/OD250 dziļumā līdz 2 m, ar cauruļu distanceriem "Integra" (vai ekvivalents) un galu aizdari starp apvalkcauruli un cauruli” darbu daudzums norādīts 3 kompl. Vai šeit gadījumā nav domāts 1 kompl., kas sastāv no trīs čaulām? Arī būvprojekta UKT sadaļas rasējumos ir tikai trīs čaulas sadzīves kanalizācijas tīklu izbūvei.*

*Lūdzam koriģēt pozīcijas Nr.78 apjomu.*

Atbilde:

Lokālajā tāmē Nr.3 pozīcijā Nr.78 viens komplekts skaitās sliežu šķērsojums un līdz ar to vienas aizsargčaulas izbūve, t.sk. distanceri un to montāža un galu hermētiska aizdare. Tā kā projektā ir paredzēti trīs šķērsojumi, līdz ar to ir norādīti trīs komplekti.

Iepirkumu komisijas priekšsēdētāja Karīna Meiberga